পি. মাধুরী

পি. মাধুরী নামে পরিচিত শিবগ্ননম হলেন একজন ভারতীয় নেপথ্য সঙ্গীতশিল্পী। তিনি মালয়ালম, তামিল ও তেলুগু ভাষায় গান গেয়ে থাকেন। তিনি দুইবার কেরল রাজ্য চলচ্চিত্র পুরস্কার অর্জন করেছেন। তিনি ১৯৭০-এর দশকে মালয়ালম চলচ্চিত্রে এস জনকী ও পি. সুশীলার পর তৃতীয় জনপ্রিয় নারী সঙ্গীতশিল্পী ছিলেন। তিনি মালয়ালম ভাষায় ৫৫২টি গানে কণ্ঠ দিয়েছেন, তন্মধ্যে সঙ্গীত পরিচালক জি. দেবরাজনের সাথে অধিকতর কাজ করেছেন, যা মালয়ালম চলচ্চিত্র শিল্পে একই সুরকারের অধীনে সর্বোচ্চ কাজের রেকর্ড। তিনি লোকসঙ্গীত, হাস্যরসাত্মক গান, শাস্ত্রীয় সঙ্গীত, ভক্তিমূলক এবং প্রণয়মূলক গানেও কণ্ঠ দিয়েছেন। পি. মাধুরী ১৯৪৩ সালে তামিলনাড়ু রাজ্যের তিরুচিরাপল্লী শহরে এক তামিল ব্রাহ্মণ পরিবারে জন্মগ্রহণ করেন ও বেড়ে ওঠেন। তার জন্মনাম ছিল শিবগ্ননম। তার পিতা জি এস বেম্বন এবং মাতা সারদা ছিলেন একজন সঙ্গীতশিল্পী। মাধুরী শৈশবেই সঙ্গীতের প্রতি প্রবল আকর্ষণ বোধ করতেন। কিন্তু সে সময়ে ব্রাহ্মণ পরিবারে সঙ্গীতকে গুরুত্বের সাথে দেখা হত না। তিনি মাত্র ১৩ বছর বয়সে ভি. জয়রামের সাথে বিবাহ বন্ধনে আবদ্ধ হন এবং ১৬ বছর বয়সে ২ সন্তানের মা হন। তিনি একটি অপেশাদার মঞ্চ দলের সদস্য ছিলেন। সে সময় তিনি তার স্বামীর কর্মস্থল দিল্লিতে বসবাস করতেন এবং একটি নাটকে অভিনয় করতে মাদ্রাজ গিয়েছিলেন। মাদ্রাজে এই নাটকটির পরিবেশনার সময় সঙ্গীত পরিচালক জি. দেবরাজন তার গান শুনেন। পরে তিনি দেবরাজনের সুরে গান গাওয়ার ইচ্ছাপোষণ করলে দেবরাজন তাকে মালয়ালম ভাষা শিখতে বলেন। মাধুরী তার প্রতিবেশী শ্যামা নায়রের নিকট মালয়ালম শিখেন এবং পুনরায় দেবরাজনের সাথে সাক্ষাৎ করেন। জি. দেবরাজন তাকে কাদাল্পালাম (১৯৬৯) চলচ্চিত্রের মাপ্পিলা গান "কস্তুরি তাইলামিট্টু মুডি মিনুক্কি" গানের মাধ্যমে চলচ্চিত্রাঙ্গনের সাথে পরিচয় করিয়ে দেন। গানটি অচিরেই জনপ্রিয়তা অর্জন করে এবং মাধুরী মালয়ালম ভাষার গানে এস জনকী ও পি. সুশীলার পাশাপাশি স্থান করে নেন। তিনি ১৯৭৩ সালের এয়ানিপ্পাডিকাল চলচ্চিত্রের "প্রাণানাধানেনিক্কু নলকিয়া" গান এবং ১৯৭৫ সালের তারু ওরু জন্মম কুডি চলচ্চিত্রের "রাক্কিল্লিকাল পাডি" গানে কণ্ঠ দিয়ে দুইবার কেরল রাজ্য চলচ্চিত্র পুরস্কার অর্জন করেন। তিনি মালয়ালম ভাষার তিরুবনম (১৯৭৫) চলচ্চিত্রে এম. কে. অর্জুননের সুরে পি. জয়চন্দ্রনের সাথে দ্বৈত কণ্ঠে "পচানেল্লিন কাতিরু" গান রেকর্ড করেন। ১৯৭৬ সালে হৃদয়ম অরু ক্ষেত্রম চলচ্চিত্রে দেবরাজনের সুরে তার গাওয়া "মনসিল তেনালম" গানটি জনপ্রিয়তা লাভ করে। এছাড়া এই চলচ্চিত্রে তার গাওয়া "পুঞ্চিরিয়ো পুভিলবীণা" ও "এন্তিনেন্নে বিলিচু" গান দুটিও হিট তকমা লাভ করে। এরপর তিনি দেবরাজনের সুরেপন্নি (১৯৭৬) চলচ্চিত্রের শিরোনাম গানসহ মোট ছয়টি গানে, আনন্দম পরমানন্দম (১৯৭৭) চলচ্চিত্রের শিরোনাম গানসহ মোট তিনটি গানে, শালিনি এন্টে কুট্টুকারি (১৯৮০) চলচ্চিত্রের একটি গানে, এবং চিদাম্বরম (১৯৮৬) চলচ্চিত্রে একটি ঐতিহ্যবাহী গানসহ তিনটি গানে কণ্ঠ দেন। "official website of INFORMATION AND PUBLIC RELATION DEPARTMENT OF KERALA", kerala.gov.in, ২০১৬-০৩-০৩ তারিখে মূল থেকে আর্কাইভ করা উদ্ধৃতি টেমপ্লেট ইংরেজি প্যারামিটার ব্যবহার করেছে (link) রশিত, শিবলক্ষী (১৮ জুন ২০১৩)। "The second coming"। দ্য নিউ ইন্ডিয়ান এক্সপ্রেস। সংগ্রহের তারিখ ৯ মার্চ ২০২০।  কুমার, পি. কে. অজিত (৪ নভেম্বর ২০১০)। "Sound track record"। দ্য হিন্দু (ইংরেজি ভাষায়)। সংগ্রহের তারিখ ৯ মার্চ ২০২০।  "Thiruvonam (1975) - Songs"। মালয়ালা চলচ্চিত্রম। সংগ্রহের তারিখ ৯ মার্চ ২০২০।  বিজয়কুমার, বি. (২২ জুন ২০১৪)। "Hrudayam Oru Kshethram: 1976"। দ্য হিন্দু (ইংরেজি ভাষায়)। সংগ্রহের তারিখ ৯ মার্চ ২০২০।  "Ponni (1976) - Songs"। মালয়ালা চলচ্চিত্রম। সংগ্রহের তারিখ ৯ মার্চ ২০২০।  "Aanandam Paramaanandam (1977) - Songs"। মালয়ালা চলচ্চিত্রম। সংগ্রহের তারিখ ৯ মার্চ ২০২০।  "Shaalini Ente Koottukaari (1980) - Songs"। মালয়ালা চলচ্চিত্রম। সংগ্রহের তারিখ ৯ মার্চ ২০২০।  "Chidambaram (1986) - Songs"। মালয়ালা চলচ্চিত্রম। সংগ্রহের তারিখ ৯ মার্চ ২০২০।  ইন্টারনেট মুভি ডেটাবেজে পি. মাধুরী (ইংরেজি)